(जापानी भाषा में) सॉलोमन, तेत्सुया को दिखाओ।
हाँ, मैं देख रही हूँ।
ओसाका 1975
सॉलोमन, वह कौन है?
हाना।
तुम्हें बताना चाहिए था कि तुम आ रही हो।
मुझे ख़ुशी है कि मैं आई।
अब उन कमीनियों को पता चलेगा कि तुम सिर्फ़ मेरे हो।
इतना गुस्सा किस बात का?
सॉलोमन, देखो।
आज मेरे पास पैसे नहीं हैं।
देखो।
चावल सख़्त है।
अगर खरीदना नहीं है, तो मत छुओ।
इस पर परत चढ़ी है। यानी इसे छुआ जा सकता है।
क्या अमरीका ऐसा ही है?
किराने की दुकान जैसा?
सभी पहले से पैक किया हुआ, खरीदने को तैयार। ढेरों विकल्प। मुझे यह बेहद पसंद है।
ए।
हमें साथ मिलकर अमरीका भाग जाना चाहिए।
क्या कह रही हो? हमारे पास उतने पैसे नहीं हैं।
पैसे कमाना आसान है, अगर तुम्हें पैसे कमाने के ज़रिए की परवाह नहीं है तो।
बेशक़ यह मायने रखता है कि पैसे कहाँ से आ रहे हैं।
ईमानदार सॉलोमन।
तुम्हारे परिवार ने कुछ ज़्यादा ही अच्छी परवरिश की है। पर तुम्हारा जीवन उबाऊ होगा।
पर मेरा जीवन उबाऊ नहीं होगा।
मैं पूरी दुनिया देखना चाहती हूँ।
हवाई। पैरिस। पेंगुइन।
पर ज़्यादातर, हवाई।
डेली स्टॉप
श्री नागानो,
मेरी माँ हमेशा आपकी तारीफ़ करती है कि आप कितने स्मार्ट हैं।
पर आप शादीशुदा हैं, है न? उन्होंने मौका खो दिया।
मैंने तुम्हारी माँ के हाथ का तला हुआ चिकन चखा है, हाना।
उनसे कहना कि मौका तो मैंने खोया है।
कैंडी
नहीं।
साबित करो कि मैं स्कूल की उन कमीनियों से ज़्यादा मायने रखती हूँ।
तुम पहले से जानती हो मैं कैसा महसूस करता हूँ।
उठाओ।
रुको, तुम्हारी जेब में क्या है?
भागो!
हाना!
नागानो, वह चुराने को मैंने कहा था!
तो तुम चोर बन गए!
-तुम्हें शर्म नहीं आई? -माफ़ कीजिए। मैं पैसे दे दूँगा।
तलाक़शुदा माँ के साथ वैसे भी उसका जीवन कठिन है।
मैं वादा करता हूँ, दोबारा यहाँ कभी नहीं आऊँगा!
तुम इतनी आसानी से नहीं बचोगे!
मुझे तुम जैसों से निपटना आता है।
कमीने कहीं के!
हैलो? मैंने अपनी दुकान में एक चोर पकड़ा है। आइए उसे गिरफ़्तार कीजिए।
कृपया, मेरे पिताजी मुझे मार डालेंगे!
एक और कोरियाई, यह उपद्रवी।
मैं चाहता हूँ यह गिरफ़्तार हो।
अभी।
पर अगर मैंने कुछ नहीं किया, तो यह लड़का कभी नहीं सीखेगा।
तुरंत आइए।
सॉलोमन, रुको!
ऐसा मत करो! सॉलोमन!
तुम्हें चोट लगी है?
नहीं, मैं ठीक हूँ।
आप इसके पिता हैं?
इसने कभी ऐसी ग़लती नहीं की।
इसलिए हम इसे पहला जुर्म कहते हैं।
इसी से शुरुआत होती है।
नहीं, वह दोबारा ऐसा नहीं करेगा।
मैं वादा करता हूँ।
दुकान के मालिक ने कहा है कि हम इसके स्कूल को बताएँ…
पर फिर उसे ससपेंड कर दिया जाएगा!
वे उसे निकाल भी सकते हैं।
पर उसने जुर्म किया है।
उसने बस कैंडी चुराई थी!
मुझे पता है कि उसने ग़लती की
और मैं उसे कड़ी से कड़ी सज़ा दूँगा।
कृपया, मैं आपसे उसे छोड़ने का अनुरोध करता हूँ।
हैलो?
हाँ, मैं अभी उसी घटना से निपट रहा हूँ।
पर क्यों?
पर दुकान से चोरी करने वालों को…
ठीक है।
हाँ। समझ गया।
मेरी तरफ़ देखो।
लगता है कि तुम्हारा कोई शक्तिशाली दोस्त है।
अब तुम जा सकते हो।
-बस यूँ ही? -मुझे उसे छोड़ने का आदेश दिया गया है।
वह फ़ोन किसने किया था?
अब उससे फ़र्क नहीं पड़ता है।
बताओ।
तुमने ऐसा काम क्यों किया?
यह उसकी ग़लती थी, है न?
-नहीं! -मुझे सच बताओ।
हाना का इससे कोई लेना-देना नहीं था।
ठीक है।
मैं तुम्हारा विश्वास करता हूँ।
दोबारा ऐसी ग़लती मत करना।
पर तुम इतनी आसानी से नहीं बचोगे।
मैं तुम्हें अमरीका भेज रहा हूँ।
-आख़िरकार मैंने फ़ैसला कर लिया है। -पर मैं नहीं जाना चाहता!
तुम्हारी माँ कभी नहीं चाहती थी कि तुम यहाँ पलो-बढ़ो।
पर मैं तुम्हें अपने साथ रखना चाहता था। मैं स्वार्थी था।
अब समझ आया कि मैं ग़लत था।
नहीं, मैं हाना को छोड़कर नहीं जा सकता!
तुम्हें अंदाज़ा है कि आज रात तुम्हारे साथ कितना बुरा हो सकता था?
मैं नहीं जाना चाहता। यह मेरा घर है।
और यह हमेशा तुम्हारा घर ही रहेगा। तुम ज़रूर जाओगे।
तुम्हारी दादी उदास ज़रूर होगी,
पर मैं उन्हें मना लूँगा कि यही तुम्हारे लिए बेहतर है।
अंदर बैठो।
मिन जिन ली की किताब पर आधारित
पचिंको
(कोरियाई भाषा में) तुम पागल हो गई हो?
तुम्हें पता भी है वहाँ कैसी महिलाएँ जाती हैं?
धीरे बोलो।
पूरे पड़ोस को पता चल चुका है!
क्या लगता है मुझे कैसे पता चला?
हम बस मदद करने की कोशिश कर रहे थे।
क्या मैं अब इस घर का मुखिया नहीं रहा?
क्योंकि तुमने दुनिया के सामने अभी-अभी यही जताया!
ऐसी बात नहीं है।
बेशक़ तुम ही मुखिया हो।
और तुम। क्या तुम में शर्म नहीं है?
यहाँ पहले से हमारे लोगों का बुरा हाल है…
और अब तुम दोनों बेशर्मों जैसे काम कर रही हो।
ज़ाहिर सी बात है कि वे हमसे घृणा करेंगे!
उसका इससे कोई लेना-देना नहीं था।
वह मेरा ही विचार था।
जब तक तुम इस घर में नहीं घुसी थी, हमें ऐसी समस्याएँ नहीं थीं।
अब मैं क्या करूँ?
यह जानकार कि कुछ मूर्ख महिलाओं ने,
मेरा क़र्ज़ उतार दिया, मैं अपना चेहरा कैसे दिखाऊँ?
मेरी मर्दानगी कम हो गई!
ऐसी बातें क्यों कर रहे हो?
तुम्हें वह घड़ी कहाँ मिली?
मेरी माँ ने मुझे दी थी।
तुम्हारी माँ ने?
बोर्डिंग हाउस चलाने वाली विधवा के पास ऐसी घड़ी थी?
मैं यहाँ साँस तक नहीं ले सकता।
हमें पता है कि हमने ग़लती की। हमें माफ़ कर दो।
कृपया, घर लौट आओ।
-सुन्जा! -ऐसा नहीं हो सकता।
अभी बच्चे के आने का समय नहीं हुआ है।
टोक्यो 1989
दुर्भाग्यवश, हम कुछ नहीं कर सकते।
आपकी बेटी काफ़ी समय से बीमार है।
अब, उसे ठीक करना संभव नहीं है।
और अगर यह अफ़वाह फ़ैली कि हमारे यहाँ एड्स की मरीज़ है…
दूसरे शब्दों में, हम उसकी देखभाल के लिए तैयार नहीं हैं।
कृपया ऐसा मत कहिए।
मेरी सलाह है कि आप घर पर ही चिकित्सा करें।
कोई पारिवारिक डॉक्टर जो उसकी रक्षा…
नहीं। उसे आपसे चिकित्सा करवाने का हक़ है।
मैं आपकी भावनाएँ समझता हूँ।
पर मैं अपने स्टाफ़ से आपकी बेटी की देखभाल करने को नहीं कह सकता…
मैं देखभाल करूँगा।
चलिए मरीज़ को अस्पताल के अलग कोने में रखें।
हम आपकी बेटी की देखभाल कर सकते हैं।
बहुत-बहुत धन्यवाद।
ठीक है।
ख़ुद आगे आने के लिए धन्यवाद।
सच कहूँ तो, इसका कोई इलाज नहीं है।
हमें नहीं पता कि वह कब तब जीएगी।
शायद कुछ महीनों तक।
शायद कुछ हफ़्तों तक या कुछ दिनों तक।
माफ़ कीजिए मैं आपके पास इस तरह आई, पर मैं हताश हूँ।
शुरुआत में मुझे लगा था कि वह बंदरगाह के उस गैंग में शामिल है,
पर मुझे डर है कि अब वह किसी ख़तरनाक काम में शामिल है।
मुझे बहुत चिंता हो रही है। वह मेरा सबसे बड़ा बेटा है।
अगर उसे कुछ हो गया…
मुझे उम्मीद थी कि आप उससे बात करें।
आपको क्यों लगता है कि मैं सफल हूँगा?
पास्टर यू ज़्यादा बेहतर होंगे।
पर जवान हैं, ज़्यादा जोशीले हैं।
आप उसे बेहतर समझ पाएँगे।
मैं बस उनका चेला हूँ। मैं नहीं…
अब वह मेरे सवालों के जवाब नहीं देता है।
कहता है कि मैं जितना कम जानूँगी, उतनी ही सुरक्षित रहूँगी।
इससे उसका क्या मतलब हो सकता है?
मैं पहले ही यहाँ अपना पति खो चुकी हूँ।
अगर मैंने अपना बेटा भी खो दिया…
शांत हो जाइए।
मैं उससे बात करूँगा।
मुझे पता है कि कुछ लोग सोचते हैं कि आप ज़्यादा जवान हैं,
अपनी विशेषाधिकार प्राप्त परवरिश के कारण ज़्यादा अनभिज्ञ हैं,
पर मैं आपको हमारे साथ पाकर भाग्यशाली महसूस करती हूँ।
धन्यवाद, पर फिर भी मुझे ख़ुद को साबित करना है।
मैं पूरी कोशिश करूँगा।
आप उसे समझा लेंगे। मुझे पूरा विश्वास है।
धन्यवाद।
चलो चलें।
तो मेरी माँ ने आपसे मदद माँगने की सोची।
एक माँ का प्यार इतनी आसानी से नहीं मिटता है।
इसका शुक्र मनाओ।
मुझे कहीं जाना है।
तो मैं तुम्हारे साथ चलूँगा।
ठीक है।
हर दिन, मैं इन सड़कों से गुज़रता हूँ,
और मुझे एक एहसास होता है कि मैं आँखें बंद करके जी रहा था।
मैंने तुम्हारी पिताजी के बारे में सुना।
तुम कितने साल के थे जब वह गुज़रे थे?
चौदह।
तुम पर काफ़ी बोझ पड़ा होगा,
इतनी छोटी उम्र में परिवार का पोषण करना।
यहाँ किसका यही हाल नहीं है?
किसी से भी पूछ लो।
आप जैसा कोई क्या समझेगा?
कोका-कोला
हाना, तुम्हें अमरीका जाना चाहिए।
वहाँ वे इस बारे में काफ़ी जानते हैं।
मेरा कॉलेज का एक दोस्त है जिसके पिता एक प्रसिद्ध सर्जन हैं।
मैं उससे संपर्क करूँगा।
तुम सुन रही हो?
हाना, मेरी बात सुनो।
अब कुछ नहीं हो सकता।
क्या?
केवल तुम ही वह चौदह वर्षीय लड़के थे जो ऐसी बातें करता था, सॉलोमन।
मैं अमरीका नहीं जाऊँगी।
तो फिर तुम क्या करोगी?
यहाँ रहने से परिस्थिति नहीं बदलेगी।
मैं बस मर जाऊँगी।
सॉलोमन, तुम अब भी मज़ाक नहीं समझते हो।
इतने प्यारे हो।
पर तुम कभी सच्चाई देख ही नहीं पाते थे, है न?
कभी देख न पाए।
सच्चाई समझने का समय आ गया है, पास्टर।
वे आदमी और मैं,
हम सुरंगों में जाते हैं…
किसलिए?
ताकि कुछ सबवे और तेज़ी से, ज़्यादा दूर और मज़दूर ले जा सकते।
ताकि वे हमारी तरह उनसे भी कड़ी मेहनत करवा सकें।
पर क्या हम ज़मीन के नीचे मिलने वाला खज़ाना माँगते हैं?
बस कुछ ऐसा जो हमें सड़कों पर रहने वाले उन जानवरों से अलग बनाए।
मैं तुम्हारी बात समझ रहा हूँ, सच में।
पर इस तरह खुलेआम ये बातें बोलना…
केवल तुम और तुम्हारा परिवार ही नहीं,
बल्कि हम सब इसका परिणाम भुगतेंगे।
ये सभी लोग भुगतेंगे!
आपको लगता है कि मुझे यह नहीं पता?
आपको लगता है कि मेरी माँ का चेहरा मुझे सपनों में नहीं सताता है,
मैं आँखों में आँसू लेकर नींद से नहीं जागता हूँ?
मैं उन सबके बारे में सोचता हूँ। मेरे भाइयों, बहनों के बारे में,
अजनबियों के बारे में भी, जिनसे मैं मिला तक नहीं हूँ।
पर अगर मैंने अपने डर को ख़ुद पर हावी होने दिया…
मैं ख़ुद के वजूद को ही नहीं पहचानूँगा।
फिर मैं इसे अपना शरीर कैसे कहूँगा?
और बिना शरीर के, क्या मैं ख़ुद को आदमी कह पाऊँगा?
सॉलोमन…
जब तुम अमरीका चले गए…
मैं उन आलिशान घरों को घूरकर सोचा करती थी…
वैसे परिवार में पलना-बढ़ना कितना शानदार होगा।
पक्का, उन परिवारों के बच्चों को
कभी वह खोखलापन महसूस नहीं होता होगा कि वे कभी सफल नहीं हो सकेंगे।
मुझे यह बीमारी एक आदमी से आई जो उन्हीं परिवारों में से एक से था।
जानते हो,
उनमें से एक जो अपने समुराई पूर्वजों के बारे में डींग मारना पसंद करते हैं।
तुम मुझे यह क्यों बता रही हो?
क्योंकि तुम्हारा यह जानना ज़रूरी है कि मैंने अपनी ज़िंदगी कैसे जी।
और यह देखना भी ज़रूरी है कि अंत में मेरा क्या हुआ।
जिस हाना को तुम जानते थे, अब वह नहीं रही।
हम इंसान नहीं हैं। उनके लिए तो नहीं।
और इसी शर्मिंदगी के कारण, हम शराब पीते हैं
और लड़ते हैं
और घर जाकर अपनी पत्नियों को पीटते हैं।
वहाँ, कम से कम हमें यह पता है कि हम नीच नहीं हैं।
वहाँ हमसे भी कोई नीच है।
हम उनके नियमों से चलते आ रहे हैं,
पर क्या हम अब भी ग़रीब और भूखे नहीं हैं?
समय आ गया है कि हम वह नियम तोड़ दें।
संभलकर कहो।
लोग इससे छोटी बातों पर गिरफ़्तार हुए हैं।
आपको अब भी समझ नहीं आ रहा, है न?
शायद उस सूट की वजह से।
रुको।
मैं तुम्हारी माँ से क्या कहूँ?
उनसे कहिए कि उनका एक बेटा है जो उनके प्यार के लिए उनका आभारी है।
सॉलोमन, मेरी तरफ़ देखो।
तुम कभी उनमें से एक नहीं बन पाओगे,
तुम्हारे शानदार कपड़ों और अच्छी डिग्री के बावजूद भी।
पर हाँ, वे इतना मौका ज़रूर देंगे
ताकि तुम्हें लगे कि तुम्हारे पास मौका है,
पर उस झाँसे में न आना।
लगता है तुम्हारा दिन काफ़ी बुरा जा रहा है।
मैं आपको जानता हूँ। आप ममोरु योशी हैं।
मैंने भी तुम्हारे बारे में सुना है। वह लड़का जिसने सौदा तुड़वा दिया।
क्या वे यही कह रहे हैं?
मेरी भी कोई ख़ास इज़्ज़त नहीं है।
शायद हम दोनों में…
काफ़ी समानताएँ हैं।
तुम ठीक हो?
मेरी चिंता मत करो।
महिलाएँ हमेशा से बच्चे जन्म देती आ रही हैं, है न? तुम जाओ।
जाओ योसेब को ढूँढो, जल्दी।
क्युंगही बेहद चिंतित है।
हाँ, उसे तुरंत ढूँढो।
ऐसे हाल में वह लापरवाही कर सकता है।
कोई अंदाज़ा वह कहाँ होगा?
वह रेलवे स्टेशन के नीचे वाले बार में होगा।
पर कृपया उसकी बातों का बुरा न मानना।
चिंता मत करो। मैं सब ठीक कर दूँगा।
तुम्हें पता है मैं कौन हूँ?
मैं ऊँचे ख़ानदान से हूँ!
मेरा परिवार प्योंगयांग के प्रसिद्ध ख़ानदानों में से एक है!
वाह, तुम ऊँचे ख़ानदान से हो? सच में?
मैं भी ऊँचे ख़ानदान से हूँ!
और यह सज्जन भी ऊँचे ख़ानदान से है।
मैं भी! ऊँचे ख़ानदान से हूँ!
मेरा मज़ाक उड़ाने वाले तुम होते कौन हो?
मेरे बॉस मुझ पर निर्भर रहते हैं।
क्या तुम कमीनों के बॉस तुम पर निर्भर रहते हैं?
नहीं, बल्कि तुम उन पर निर्भर रहते हो।
मैं हमेशा सोचता हूँ कि तुमने यह कैसे किया,
कैसे इतने समय से अपनी नौकरी बचाई रखी।
कौन हो तुम? जापानियों के जासूस?
या फिर चोर हो?
योसेब!
तुम यहाँ क्या कर रहे हो?
क्या उसने तुम्हें यहाँ भेजा?
सुन्जा प्रसव में है।
जाओ।
मुझे अपनी शराब ख़त्म करनी है।
वहाँ मेरा कोई काम नहीं है।
तुम्हें ख़ुद पर तरस आ रहा है।
ए! यहाँ एक और कप दो!
तुम यहाँ क्यों आए हो? अपनी पत्नी के पास जाओ।
उसी ने मुझे आपको ढूँढने ले लिए भेजा।
और तुम्हारा क्या? क्या तुम भी ऊँचे ख़ानदान से हो?
क्या अब उससे फ़र्क पड़ता है?
उन बातों का यहाँ कोई मतलब नहीं है।
कमीना।
वे यही चाहते हैं,
कि हम एक-दूसरे से लड़ें।
ए, तुम सच में मानते हो कि अब हम सब बराबर हैं?
तुम, जिसके पास अपनी देखभाल के लिए नौकर था?
और अब वह कहाँ है?
हमारे माता-पिता ने अतीत पर निर्भर होकर अपनी कठिनाइयों पर जीत हासिल नहीं की।
ऐसा करना बेवकूफ़ी है, भैया।
अपने बीच झगड़ा करके क्या फ़ायदा?
बेशक़ तुम्हारे परिवार ने तुम पर काफ़ी निवेश किया।
शोट, येल। शानदार रेज़्यूमे।
आपके बारे में भी यही कहा जा सकता है।
यूसीएलए, स्टैनफ़र्ड लॉ।
और अब हम दोनों लौट आए हैं।
और मैंने सुना है कि तुम्हारे पिताजी का पचिंको पार्लर अच्छा चल रहा है।
अचानक पचिंको का ज़िक्र क्यों?
मुझे पचिंको में दिलचस्पी है।
क्यों? यह उन लोगों के लिए है जिनके पास अन्य कोई विकल्प नहीं है।
शायद अरसा पहले।
मुझे समझ नहीं आ रहा है।
आप चाहते हैं कि हम पचिंको व्यवसाय में घुसें?
यहाँ नहीं।
तुम्हारे पिताजी जैसे लोगों की वजह से, यहाँ पहले से काफ़ी भीड़ है।
पर कोरिया, थाईलैंड, मकाउ में।
किसे पता? शायद वेगस में भी।
और आपकी यह बड़ी सी योजना,
क्या यह वैध है?
तुम्हारा मतलब क्या यह क़ानूनी है?
हाँ।
मैं…
मैं अपने दादाजी से बेहद प्यार करता था।
पर ऐसा नहीं है कि मुझे पता नहीं था वह कौन थे
या वह क्या कर रहे थे।
मैं इससे इंकार नहीं करता हूँ।
दुनिया ने उन्हें खलनायक के रूप में ज़रूर देखा होगा,
पर मेरे लिए,
वे वह आदमी थे जिन्होंने मुझे
अपने नशेड़ी पिता से बचाया,
अपने ख़ुद के बेटे से।
मैं यह कहने की कोशिश कर रहा हूँ…
कि मैं अपने दादाजी से शर्मिंदा नहीं हूँ।
पर…
मैं उन जैसा नहीं हूँ।
और हमारे जैसे लोग,
ज़रूरी नहीं कि हम अपने परिवार के रास्ते में ही चलें।
अब और नहीं।
बस इस बारे में सोचो।
आपका यकूज़ा बॉयफ्रेंड कहाँ है?
बस इसलिए कि वह पचिंको पार्लर चलाता है, इसका यह मतलब नहीं कि वह यकूज़ा है।
हम यहाँ जल्दी में आए,
इसलिए वह कुछ ज़रूरी सामान लेने वापस गया है।
मैं हमेशा से सोचती थी।
पक्का वह कई महिलाएँ में से चुन सकते थे,
कोरियाई होने के बावजूद।
पर उन्होंने आपको ही क्यों चुना?
और उन्होंने आपको नहीं छोड़ा, यह जानने के बावजूद भी
कि आप अक्सर अन्य मर्दों के साथ संभोग करती थीं।
चुप रहो।
तुम मुझे लड़ने पर मजबूर नहीं कर सकती।
तो आप मुझे मरते दम तक बोर करती रहेंगी?
तो फिर, एक चाक़ू दे दीजिए और मैं अभी मर जाऊँगी!
दादी,
आप भी आई हैं।
यह तो शानदार पारिवारिक पुनर्मिलन है।
जाओ मेरे लिए कॉफ़ी ले आओ।
एत्सुको ने तुम्हें ढूँढने में काफ़ी पैसे खर्च किए।
आप कोरियाई लोग हमेशा पैसा-पैसा करते रहते हैं।
सबने उससे कहा कि कोई फ़ायदा नहीं है,
पर उसने हार नहीं मानी।
कोई भी माँ अपने बच्चे को कभी नहीं छोड़ सकती।
आप यहाँ क्यों आई हैं?
मुझे सच बताइए। आप उन्हें पसंद भी नहीं करती हैं।
ठीक उसी तरह जैसे आपको मेरा अपने प्यारे पोते के साथ रहना पसंद नहीं था।
मुझे पता है कि आप सॉलोमन और मेरे बारे में जानती थी।
दादी,
सब सोचते हैं कि आप कितनी अच्छी हो।
पर अगर सॉलोमन को कभी पता चला
कि वह आप ही थी जिसने मुझे घर से भागने को कहा था,
तो क्या लगता है वह क्या कहेगा?
यह क्या बकवास है?
आपको याद नहीं कि सॉलोमन के अमरीका चले जाने के बाद आपने क्या कहा था?
आपने कहा था कि अच्छा हुआ वह हमसे दूर चला गया।
क्योंकि अगर वह यहीं रुकता, तो हम उसे बर्बाद कर देते।
आपका इशारा मुझसे था। मैं उसे बर्बाद कर देती।
और ऐसा कहने के लिए मैं आपसे नफ़रत करती थी,
भले ही मुझे पता था कि आप सही थी!
तुम्हें लगा कि मैं तुम्हारी बात कर रही थी?
मैंने अपने बारे में… कहा था।
आपके?
मेरा एक और बेटा था।
और वह भी बहुत अच्छा लड़का था।
पर क्योंकि मैंने उसकी ज़िंदगी बर्बाद कर दी…
अब वह नहीं रहा।
बच्चा बाहर क्यों नहीं आ रहा है?
पता नहीं।
बस करो!
इतने शोर में कोई आराम कैसे करेगा?
आप इस तरह अंदर नहीं आ सकतीं!
वह कूल्हे देखो!
आप क्या कर रही हैं?
मुझे इसमें पर्याप्त ज्ञान है।
मेरी मदद कीजिए।
आओ!
सुनो! और साफ़ कपड़े। और पानी। तुरंत!
खड़ी हो जाओ!
मुझमें और शक्ति नहीं है।
ज़ोर लगाओ!
एक साथ!
माँ!
और! और! और!
मुसीबतों से भरी इस दुनिया में
तुम्हारी क्या आशा है?
क्या यह पर्याप्त नहीं है कि तुमने
धन और समृद्धि का आनंद लिया?
चियर्स!
स्पेशल हायर पुलिस। यह नियमित निरीक्षण है।
मुझे तुम्हारा बैग देखना है।
-उठो। -क्या कोई समस्या है?
मैंने कुछ ग़लत नहीं किया है।
मुझे अपना बैग दो। मुझे तलाशी लेनी है।
बस काम में पहनने वाले कपड़े हैं।
वह तुरंत मेरे हवाले करो।
ए, तुम्हारी कोट के जेब में क्या है?
उठो।
जल्दी करो।
कृपया। यह मेरे सूअरों के लिए है।
बैठे रहो।
और ज़ोर लगाओ! तुम अच्छा कर रही हो।
तुम बढ़िया कर रही हो। बस थोड़ा और ज़ोर लगाओ!
तुम्हें ज़ोर लगाकर बच्चे को बाहर निकालना होगा।
-मैं और ज़ोर नहीं लगा सकती। -चलो भी, एक और बार!
तुम यह कर सकती हो।
सुन्जा, तुम शक्तिशाली हो।
चलो भी, एक और बार! थोड़ा और।
फिर बच्चा बाहर आ जाएगा।
वह बाहर आएगा। ज़ोर लगाती रहो!
तुम अच्छा कर रही हो।
हम सब चुपचाप कैसे बैठे रहे?
यह सोचना कि मैंने कुछ नहीं किया…
बेशक़ तुमने कुछ नहीं किया!
इसे ही जीना कहते हैं।
तुम्हें ही सारा बोझ क्यों ढोना है?
तुम यह कब तक करते रहोगे? क्या तुम काफ़ी नहीं भुगत चुके?
और उस जैसी लड़की पर तरस खाना, उसे हमारे घर ले आना…
बस कीजिए!
आप सुन्जा के बारे में ऐसा नहीं कहेंगे।
मैं अनुमति नहीं दूँगा।
माफ़ करना। मैंने बुरा-भला कहा।
केवल आपके शब्द ही बुरे नहीं हैं,
आपकी सोच भी बुरी है।
भैया…
मुझे इस साल मर जाना चाहिए था।
पर, मैं आपके सामने खड़ा हूँ।
और इसका श्रेय सुन्जा को जाता है।
आप नहीं जानते उसने क्या किया है या वह किस क़ाबिल है।
पर मैं जानता हूँ।
बच्चा आ रहा है!
ज़ोर लगाती रहो!
एक और बार, ज़ोर लगाओ!
मुझे सिर दिख रहा है। बच्चा बाहर आ रहा है!
सुन्जा, मुझे ऐसा लगता है…
कि शायद मेरी ज़िंदगी भी…
किसी तरह महत्वपूर्ण बन जाएगी।
बड़े पैमाने पर नहीं,
पर मुझे लगता है कि मैं कुछ कर सकता हूँ।
मैं नहीं चाहता कि मेरा बच्चा ऐसी दुनिया में पले-बढ़े।
मैं चाहता हूँ कि मेरा बच्चा…
अपने शरीर के वजूद को पहचाने,
कि मेरा बच्चा ज़िंदगी में सफल हो।
भैया, क्या हमारे बच्चों को कम से कम इसका हक़ नहीं है?
तुम्हें हक़ है
और मुझे भी हक़ है।
सुन्जा, लड़का हुआ है।
मैं यह चेहरा पहचानती हूँ।
मेरी माँ।
मेरे पिताजी।
मैं इसे पहचानती हूँ।
आओ, अपने बेटे से मिलो।
बेटा?
मेरा बेटा।
यह भी कभी बड़ा होगा।
भैया…
क्या आप बच्चे को नाम देंगे?
मैं?
मैं इस सम्मान का हक़दार नहीं हूँ।
आप इस परिवार के मुखिया हैं।
यह सम्मान नहीं, बल्कि आपका कर्तव्य है।
वह जिसने एक नई दुनिया को जन्म दिया…
जिसने विश्वास किया…
जब किसी को विश्वास नहीं था।
चलो उसे नोआ बुलाएँ।
क्या मैं…
आपको भद्दी दिखती हूँ?
मुझे केवल यही चिंता है कि तुम दर्द में हो।
तुम अब भी मेरी हाना हो।
यह कभी नहीं बदलेगा।
आपके पास और है?
मुझे एहसास नहीं हुआ कि मुझे कितनी भूख लगी थी।
हमेशा रहेगा। खाओ।
दादी, आपको वह सब कहाँ से मिला?
होटल में एक पोर्टेबल गैस स्टोव था।
मैं यह खाना घर से लेकर आई।
आप खाना घर से ले आई?
मुझे पता नहीं था कि यहाँ कब तक रुकना होगा।
देखो इस बेंटो बॉक्स में कितना कुछ डाल सकते हैं।
-आओ खाओ। -मुझे भूख नहीं है।
तुम्हें अभी ताक़त बनाए रखने की ज़रूरत है।
-खाओ। -मैंने कहा मुझे नहीं खाना है।
बैंक ने मुझे नौकरी से निकाल दिया
क्योंकि मैंने श्रीमती हान को हस्ताक्षर करने से मना किया।
यह आपकी ग़लती है।
आपकी वजह से मुझे उन पर तरस आया
और आपने मुझे कमज़ोर कर दिया।
यह कमज़ोरी नहीं है।
यह जो भी था,
इसने मुझे बर्बाद कर दिया।
सब बर्बाद कर दिया जिसके लिए मैंने इतनी मेहनत की थी।
तुम्हें सच में लगता है कि केवल तुम्हारी ज़िंदगी ही कठिन रही है?
तो अब आप भी।
आप मुझसे कुढ़ती हैं
कि मुझे वह मिला जो आपको नहीं मिला या आपकी तरह मुझे उतना सहना नहीं पड़ा?
ठीक है। आप सही हैं।
मैं कभी नहीं जीतूँगा।
मेरे पास भी मौका था।
अरसा पहले।
मैं भी बेहद धनी हो सकती थी, पर मैंने वह ठुकरा दिया।
यह युद्ध से पहले की बात है।
तुम्हारे दादाजी से शादी करने से पहले की।
आपने वह स्वीकार क्यों नहीं किया?
मैं दोहरी ज़िंदगी कैसे जी सकती थी?
एक ज़िंदगी के बारे में खुलकर बात कर सकती थी और दूसरी ज़िंदगी सबसे छुपी रहती।
यह मायने रखता है।
सफल होने से ज़्यादा ज़रूरी यह है
कि तुम कैसे उस सफलता तक पहुँचे।
मुझे पता है, दादी।
मैं कोशिश कर रहा हूँ।
तुम्हें देर हो जाएगी।
अब तुम अपना सूट क्यों नहीं पहनते हो?
भगवान को सूट की ज़रूरत नहीं है।
यह ज़्यादा आरामदायक है।
क्या हुआ?
अब मेरे पास एक बेटा है।
जहाँ तुम असफल रही,
एक अन्य महिला सफल हो गई।
तुम सुन रही हो?
कुछ महिलाएँ ज़्यादा ही खुले विचारों वाली होती हैं, है न?
मुझे तुम्हें उसकी सफ़ाई देने की ज़रूरत नहीं है।
पर इसके साथ ही,
तुम अपने वैवाहिक कर्तव्यों से मुक्त हो।
ज़रूर तुम्हें ख़ुशी हुई होगी।
मुझे पता है कि तुम कभी इस शादी से ख़ुश नहीं थी।
इससे थोड़ी शांति ज़रूर मिली।
पर अब काफ़ी देर हो चुकी है।
मेरा शरीर,
तुम इसे अशुद्ध कर चुके हो।
पर…
तुम्हारा प्यारा बेटा,
पता नहीं वह तुम्हारे बारे में क्या सोचेगा।
उप-शीर्षक अनुवादक: मून कलिता